
Hugo Semper 90 aña di edat 


BATAYA KONTRA 


RCN TA SIGUI 


Hugo Semper a selebrá su 90 aña di edat den kompania di famia i amigunan djasabra último. Hugo tabata un 
persona konosí den komèrsio, tambe den aktividatnan sosial i polítiko. Foto ta mustra Hugo Semper huntu ku su 
famianan di mas yegá. 

Porfin a drecha buraku 
na salida di aeropuerto 


KRALENDIJK -- Dja- 
sabra por a mira trabounan 
di drechamentu di kaminda 
na e kaminda dilanti Aero- 
puerto Flamingo, tokante 
kual Awor.nu resientemente 
a raportá. E buraku tabata 
tei ya pa basta tempu i ta- 
bata mas o ménos grandura 
di un outo grandi. 
Segun direktor di BIA, 
Maarten van der Scheer a 
indiká, tabatin hopi fak- 
tor ku a pone ku no por a 
drecha e kaminda ainda. E 
direktor a mustra riba hopi 


yobida di e último tempo- 
rada i e echo ku fakansi di 
konstrukshon a kuminsá 
na Boneiru, nèt promé ku 
Pasku. 
Hopi tabata e kehonan 
ku a drenta di tur hende ku 
a pasa buska òf laga hende 
na aeropuerto. Tambe e 
buraku tabata mahos bista 
pa turista ku ta hür outo i 
mester a kore pasa den e 
buraku, pa por sali for di e 
tereno di aeropuerto. Tam- 
be por komprondé ku ora 
finalmente ke a adelantá e 


trabounan, mester a kon- 
statá ku aktualmente no tin 
asfalt na Boneiru pa por a 
drecha e parti dañá di e ka- 
minda. Despues ku diputa- 
do di turismo, Hennyson 
Thielman a intervení, por 
komprondé ku a yega na 
otro solushon, esta di usa 
klenku ku a usa na diferente 
otro parti di nos isla, pa dre- 
cha e kaminda. A ehekutá e 
trabounan riba djasabra i ya 
e buraku i ku esei e mahos 
bista i promé impreshon 
negativo a pasa pa pasado. 


Delegashon di hóben boneriano a papia ku Gabinete di Rei 
Relashon entre Boneiru i Hulanda 
no ta funshoná 


KRALENDIJK – E si- 
man ku a pasa algun hóben 
boneriano bou di guia di 
Sion Janga, a risibí invi- 
tashon pa un enkuentro di 
Gabinete di Rei. Rei Wil- 
lem Alexander i su famia 
ta na kaminda pa Boneiru 


i e ke a tende hóbennan 
boneriano kiko tur ta pa- 
sando na Boneiru. Rei no 
tin poder, pero un di su 
tareanan ta pa trese hende 
huntu, p’esei mes a trese 
dilanti ku na Boneiru sigur 
no ta ripará ku Rei ta sòru 


pa bonerianonan sinti ku 
nan tambe ta konta. Tur tres 
hóben a menshoná ehèm- 
pelnan di kon e relashon 
entre Boneiru i Hulanda no 
ta funshonando. 
Janga ta skirbi: “Di mi 
banda mi a splika Rei su 
tim ku Boneiru ta un desas- 
ter aktualmente, ta un gru- 
pito so ta biba bon na Bo- 
neiru i sigur hóbennan no ta 
risibí e atenshon nesesario 
pa yuda forma futuro di nan 
isla. I esei mester kambia, 
tur hende mester por gosa 
di e bolo na Boneiru, sin 
wak ta ken nan ta òf kuantu 
sèn nan tin. Mi a bisa nan 


ku nos tin hopi hóben ku 
talento ku ta kresiendo, mi 
a duna ehèmpel di Flavio 
Maestroni ku ta un venezo- 
lano hóben ku a bringa riba 
propio forsa i ku awor ta un 
di Boneiru su tòp fotógrafo, 
pa kua nan a keda impre- 
shoná pa tende esaki.” 
E otro dos koleganan 
a papia mas tantu di desa- 
royo sosial riba Boneiru i 
e relashon entre Boneiru 
ku Hulanda ku no ta fun- 
shonando. Rei i Sekretario 
di Estado mester bai buska 
hóben pa papia kuné i no 
polítiko. P’esei mes, segun 
Jangan, e tabata kontentu 


pa mira ku nan ta bai So- 
robon. “Na final mi a men- 
shoná Elton ‘Tati’ Frans, 
ku tin añanan ta lucha i 
ku ta un di e hendenan ku 
ta pone Boneiru riba mapa 
internashonal, pero ku nos 
mesun Gobiernu ta laga na 
kaya, meskos nan ta laga tur 
otro hóben na kaya,” Janga 
ta skirbi. Una bes ku Rei 
kaba su tour, nos lo bolbe 
sinta. Aki bo ta mira ku Den 
Haag, maske kon pompadó 
nan ta tin ora, a kuminsá 
invitá hóben boneriano na 
mesa, pues nos ta logrando 
nos meta, Janga ta trese di- 
lanti. 

Bendishon di Señor pa kada 
un di boso. Un siman nobo a 
habri, e di 3 pa e aña nobo. 
Kasi no por papia mas di aña 
nobo. Tempu ta bai, gosa di 
dje. 
*** 
Dikon hende ta kritiká i bisa 
ku un polítiko no ta hasi nada. 
Nan ta malu den nan funshon, 
no ta traha pa komunidat. E 
gritunan aki bo ta tende kasi 
tur dia den komunidat, pa no 
bisa tur dia. Tin biaha mi ta 
puntra mi mes, si e kos ei a 
bira un kustumber, òf di bèr- 
dat e polítiko, spesialmente 
e diputado, no ta hasi muchu 
pa su pueblo. E kosnan ei, 
ami ta pensa, nan lo ta difí- 
sil pa bo dil ku nan. Kon un 
hende mester hasi su trabou 
korektamente, hinka yen di 
energia i un otro ta bis’é, hopi 
biaha rabiá, ku “bo no ta hasi 
nada:. Ta loke bo ta tende 
hende bisa. 
*** 
Momentu ku ta temporada 
serka di elekshon, e gritunan 
di un mal polítiko ta bira mas 
fuerte. Tambe ta sosodé ku 
esun di partido A, ta bisa tur 
loke partido A hasi, ta bon i e 
otro partido no ta bon. Asina 
ta e bida di un polítiko. Nada 
fásil. Personalmente mi ta 
kere esei ta hasi e situashon 
poko difísil sierto momentu, 
pa partidonan polítiko, haña 
hende pa bai riba lista di 
partido. Hende no ke pa nan 
nòmber ta dañá. Anto e kos 
di mas tristu ta òf doloroso ta, 
momentu un polítiko fayesé, 
e ta bira e mihó hende ku ta- 
bata polítiko. Asina bida ta di 
bèrdat. 
*** 
Anto siman pasá mi a tende 
un hefe di polis na Hulanda 
ta bisa, ku komo hefe di polis, 
ta prepará. Pasobra hende 
semper ta bisa, bo trabou no 
ta bon hasí. Esaki el a bisa 
esun ku a bira hefe nobo di 
polis na Boneiru. 
*** 
Sigur aki i aya hende ta bisa 
bo bon trabou, pero serka e 
mayoria, ta mal danki bo ta 
haña. Anto di esnan ku ta den 
kosnan inkorekto, warda bo 
kurpa. Meskos ku esnan ku 
ta biba den bon, ta defendé 
nan bèrdat. Esun ku ta biba 
den kosnan inkorekto, tambe 
ta defendé nan bèrdat in- 
korektamente. Asina mi a 
tende algun kos fastioso ku 
ta biba den entre otro komu- 
nidat boneriano. Por bisa den 
mundu tambe, pasobra tur 
kaminda ta sosodé meskos. 
*** 


BATAYA KONTRA 


RCN TA SIGUI 


KRALENDIJK – E 
bataya entre Massouma 
H. i Rijksdienst Caribisch 
Nederland (RCN) ta sigui. 
“RCN ta e dunadó di tra- 
bou mas grandi aki i ta mal 
usá su poder. Hopi hende 
ta keda ketu, no ta bringa 
esaki. Pero e kos aki mes- 
ter stòp”, H. ta bisa fuerte- 
mente den Konseho di A- 
pelashon di Asuntunan di 
Ámtenar. 
El a hiba RCN dilanti 
pa violá su derechi dor di 
primeramente tum’e den 
servisio i seguidamente an- 
ulá esaki. Korte den Promé 
Instansia a disidí ku e no ta 
outorisá pa atendé e kaso 
aki. 
Konsekuentemente 
H. a bai kontra e desishon 
di korte. Djabièrnè 13 di 
yanüari Konseho di Apela- 
shon di Asuntunan di Ám- 
tenar a atendé e kaso. 
H. a presentá den sala 
di korte sin un abogado. 
Komo kontrapartido a pre- 
sentá abogado mr. Tessa 
Breugom i dos hurista den 


servisio di RCN. 


E disputa 
Si resumí e disputa, 
por deskribí esaki komo 
lo siguiente. H. ta para 
‘riba ku hefe di unidat i 
Asuntunan Sosial i di La- 
bor (SZW) di RCN, a hasi 
e kompromiso oral di tum’e 
na trabou. El a hiba vários 
kombersashon ku e hefe i 
departamento di Rekurso 
Humano. Tur a duna di ko- 
nosé ku a apuntá H. komo 
kolaboradó di Staf. Ape- 
sar di esaki e no a risibí e 
pakete di instalashon na 
tempu i na momentu ku a 
surgi malkontentu entre H i 
e hefe a pon’e na altura ku 
nunka a konsider’é komo 
den servisio di RCN. 
E abogado di RCN a sp- 
lika ku tur e kombersashon 
a tuma lugá na e nivel mas 
abou den e organisashon. 
Den lei, WAR 1951 BES, 
tin pará ku minister di 
Asuntunan Interno i Rela- 
shonnan den Reino so por 


nombra un persona komo 
ámtenar di estado Hulan- 
des. Direktor di RCN ta e 
úniko ku mandato pa tuma 
e desishon aki na nòmber di 
e minister. No opstante loke 
Rekurso Humano di RCN 
òf kabes di unidat bisa òf 
primintí. 
“E sistema aki ta duna 
un hende un impreshon 
inkorekto”, presidente di 
Konseho di Apelashon di 
Asuntunan di Ámtenar ta 
remarká. 
“Mi ta komprondé ku 
kabes di e unidat a krea 
sierto ekspektativa serka 
e demandante. Pero. RCN 
no ta ‘Wild West’. Mester 
mantené na e reglanan”, e 
abogado ta reakshoná. 
Mester remarká ku H. a 
pleita su kaso basta fuerte. 
El a trese entre otro meil- 
nan i hurisprudensia dilan- 
ti, loke a hasi su dosié mas 
sólido. E kontrapartido 
tin regla i lei na su banda. 
Miéntras direktor den man- 
dato di minister no firma, 


no tin niun akuerdo laboral. 


Perhudiká 
BONERIANO anterior- 
mente a pone atenshon riba 
e situashon laboral kue- 
stionabel aki. Si Konseho 
di Apelashon di Asuntunan 
di Ámtenar konfirmá e de- 
sishon di Korte den Promé 
Instansia ta nifiká ku Mas- 
souma H. ta keda perhu- 
diká. Sigur e ta un señal pa 
kada empleado di RCN pa 
realisá ku e mester eksigí 
p’e risibí e pakete di insta- 
lashon promé ku e fecha 
ku e mester drenta den ser- 
visio. Kada palabrashon i 
promesa di kabes di unidat 
òf kualke hefe ta solamente 
vigente ku firma di direktor 
òf e minister. Si Konseho 
di Apelashon di Asuntunan 
di Ámtenar disidí na fabor 
di H. ta nifiká, ku korte lo 
bolbe atendé e kaso entre 
ámbos partido. Den kua lo 
disidí tokante e demanda di 
H. i den ki grado RCN mes- 
ter rekompens’é. 


Bishita delegashon Museo Amsterdam 
Un stap patras 


KRALENDIJK 
-- 
Gobièrnu hulandes a pidi 
diskulpa pa komportashon 
di Estado Hulandes den 
pasado i Promé Minister 
Mark Rutte a bisa: “Nos 
no ta kompartí solamente 
e pasado, pero tambe fu- 
turo.” Su konklushon ta: 
“Nos ta pone un kòma, no 
un punto. 
Despues di e kòma 
konhuntamente nos ta bai 
hasi stap pa bai dilanti” i 
van Huffelen a bisa ku no 
ta laga niun hende atras. 
Kua ta e stapnan ku huntu 
nos ta bai hasi pa bai di- 
lanti i ken ta kai afó, Ar- 


thur Sealy ta puntra. 
Awe djamars tin un dele- 
gashon ta bin bisa nos ku ta 
bini un museo di sklabitut 
na Amsterdam. Esaki ta un 
stap patras. Ed Nijpels a 
bin bisa nos kon nos mes- 
ter protehá Boneiru kontra 
kambio di klima. 
Pa kiko tabatin boneria- 
no na e konferensia di klima 
na Egipto. Ningun di nan 
por a bira ‘Kwartiermaker’, 
Sealy ta sigui puntra. Sealy 
ta sigui, a mustra Nijpels 
ku mundu no ta riba e ruta 
korekto pa logra metanan 
di klima formulá na 2015 
na Paris? Un otro stap pa- 


tras. Awor ta primintí un 
coach pa kultura. Kisas den 
e grupo di kulturista ya a 
kuminsá bringa pa e puesto 
akí. Un otro stap patras. 
Sealy ta haña ku Bo- 
neiru mester hasi stap in- 
teligente pa bai dilanti i 
no den pasado. Sí ta referí 
na rasismo, kolonialismo, 
abusu seksual, violensia, 
famianan kibrá, maltrato, 
abusu di poder, desigualdat, 
eksplotashon i komersio di 
hende den tempu di katibu, 
un kos ta sigur no por hasi 
nada mas. 
Pues Laga nos habri 
wowo i mira e situashon 
aktual ku sí mester di kam- 
bio. Sealy ta referí na abusu 
seksual, violensia domés- 
tiko, pobresa, eksplotashon 
di trahadó, diskriminashon 
tila sí tala nò, retraso sosial, 


desigualdat, enseñansa di- 
rigí riba spanta hende ku 
pa ta kritiko ta peligroso, 
saka hende for di kas, 
pone yu bou di supervi- 
shon di un instansia, kita 
yu for di nan mayor, mal 
uso di droga i kolonia- 
lismo. 
Sealy: “E músikonan 
di Europa ta bin kanta i 
gosa di e aplouso risibí 
di un públiko surdu pa 
motibu ku nos ta kere ku 
e músikonan ei ta suma- 
mente inteligente. Glo- 
rifiká i alsa historia di 
sklabitut no ta nada otro 
ku indoktrinashon i man- 
tené nos futuro genera- 
shon komo katibu. 
Laga nos pensa i pro- 
pagandá otro balor pa dal 
stap inteligente.” 

Programanan di Bonaire.tv 
TELBO kanal 70 
Flamingo TV kanal 23 


Djamars 17 yanüari 2023 


12.00 Politiko : 
MPB ta Informa Episodio 08 
12.30 Aktualidat: 
Jan Arnold Francken 
13.30 Herensia: 
Ignacia Monica Bernabela 
(Sur Virginia) 
14.30 BAPA: 
Irlenska Martinus 2 


16.00 Aktualidat: 
Cherel Kwidama 
17.00 Aki Boneiru: 
Parti kuminda (Irma Trumpie) 
18.00Herensia: 
Doi Boekhoudt, Mario Vriend 
& Seshi Goeloe 
19.00 BAPA: 
Keith Weeler 


20.00 Herensia: 
Editha Celestijn 
21.00 Aki Boneiru: 
A-B-C Interkambio Kulturla 
2022 2 
22.00 Herensia: 
Benita Arcadia i Amando 
Donato Janga BON 
23.30 Puerto Latino: Luis Zárraga 


Tur mèrdia 12’or ta kuminsá un programashon nobo di 4 
ora. E programashon aki ta ripití pa 24:00. 


Aviso polítiko 


KRALENDIJK 
-- 
Oranje Fonds ta inisiá awe 
ku búskeda di proyektonan 
spesial ku por bini na re- 
marke pa un Appeltje van 
Oranje 2023. E aña aki e 
tema ta Motivador Kon- 
struktivo : inisiativanan 
eksitoso di bario ku por sur- 
pasá e diferensianan entre 
habitantenan den bario i ku 
di bèrdat ta konektá nan ku 
otro. E inisiativanan aki tin 
oportunidat di risibí un di e 
tres Appeltjes van Oranje 
ku pa di 21 biaha ta otorgá. 
Organisashonnan por regis- 
trá te 24 di febrüari 2023 
pa bini na remarke pa un 
suma via oranjefonds.nl/ 
appeltjes. Na òktober 2023 
Reina Máxima ta entregá 
personalmente tur tres Ap- 
peltje van Oranje. 


Antèna di bario 
Oranje Fonds ta kom- 
prometé su mes, huntu ku 
inisiadónan sosial, pa un 
komunidat den kua hende 
ta kuida otro, tin oportuni- 
dat igual i ta sinti ku nan ta 
konektá ku otro den bario. 
Konekshon entre hende ta 
krusial pa realisá un komu- 
nidat embolbí. Relashon 
sosial den bario por yuda 


Tema e aña aki – Motivador Konstruktivo 
Oranje Fonds ta buska inisiativa eksitoso 
di bario Appeltjes van Oranje 


tur hende den nesesidat. 
I ta forma un base impor- 
tante pa e aserkamentu i 
prevenshon di problema di 
soledat, pobresa i e kosnan 
kontradiktorio entre hende. 
Tur sorto di desaroyo 
sosial, 
manera 
pobresa, 
enbehesimentu, 
desem- 
pleo, ekonomisashon tin 
influensia riba e forma ku 
hende ta kombibí. Covid a 
hasi esaki hopi mas difísil, 
pero a demostrá tambe kon 
importante ta pa tene kon- 
takto djaserka. Afortunada- 
mente tin hopi inisiativa na 
kua habitantenan di bario 
ta komprometé pa konektá 
hende ku otro i sa kon sur- 
pasá e diferensianan. Dor 
di konektá hende di tur gre- 
mio ku otro bo ta reforsá e 
relashon sosial den bario, 
ta krea mas komprenshon 
bou di otro i hende ta sinti 
nan mes mas na kas den 


nan bario. Pa e motibu aki 
Oranje Fonds ke pone spòt- 
lait riba e fasilitadónan den 
e bario! 


Tokante Appeltjes van 
Oranje 
Tur aña Oranje Fonds 
ta otorgá e Appeltjes van 
Oranje, e premio pa inisia- 
tivanan ku tin balor pa nan 
bario. Ku esaki ta premia i 
rekompensá tres inisiativa 
pa un komunidat inklu- 
sivo i embolbí. Inisiativa- 
nan úniko, kreativo i ku 
ta hopi signifikativo i ku 
tin por lo ménos 2 aña ak- 
tivo. Ku e premio Appeltje 
van Oranje e organisashon 
ganadó ta haña na promé 
lugá balor pa su trabou i es- 
fuerso. Ademas e intenshon 
ta pa inspirá otronan. E 
premio, pa tur tres ganadó, 
ta konsistí di un eskultura 
di bròns diseñá i trahá pa 
Prensès Beatrix i un suma 
na balor di € 25.000. Ta 
liber pa usa e montante ku 
ta risibí basta esaki ta forma 
parti di e meta di e inisia- 
tiva ganadó. Tur aña Reina 
Máxima ta entregá tres Ap- 
peltje van Oranje na Paleis 
Noordeinde. Den añanan di 
lustro Rei Willem-Alexan- 


der ta entregá e premio. 


Tokante Oranje Fonds 
Oranje Fonds no ke pa 
hende ta pará nan so i ta 
deseá pa tur hende partisipá 
den nos komunidat. 
Pa e motibu ei nos ta 
sostené inisiativanan so- 
sial ku ta traha riba un ko- 
munidat ku ta embolbí, ku 
ta kuida hende ku tempo- 
ralmente tin nesesidat i ta 


komprometé pa mas igual- 
dat. E sosten aki ta konsistí 
di konosementu i Netwerk, 
sosten finansiero, tempu i 
rekonosementu. 
E Fondo aki ta danki na 
e.o. Nationale Postcode Lo- 
terij, Nederlandse Loterij, 
de Vrienden i kompania- 
nan. Rei Willem-Alexander 
i Reina Máxima ta e pare- 
ha patrosinadó di Oranje 
Fonds. 


ANSIEDAT: ANSIOSO PERO PA SEÑOR 


“Lo Bo warda den pas perfekto esun ku su pensamentu ta permanesé den Bo, pasobra 
e ta konfia den Bo. Konfia den Señor pa semper, pasobra den Dios e Señor nos tin un 
baranka eterno.” Isaias 26:3-4(BS) 


Ansiedat ta bini na momento nos ta sinti e suela bou di nos pianan ta sakudí i nos ta pèrdè 
kontrol di nos mes, tambe di tur situashon rondó di nos. Den kasonan mas severo, nos asta 
no por hala rosea normal mas. Sinembargo, meimei di tur e tormenta di instabilidat akí, laga 
nos keda kòrda ku Dios ta Soberano, pues den kontrol. E ta duna nos pas perfekto, mihó 
ku kualke dòkter òf remedi. Tin kasonan kaminda mester usa remedi, ma miéntras ta usa 
remedi, dil ku e kousa di ansiedat. Sino ta enbano ta trata ku e síntoma sin trata ku e orígen 
di e ansiedat. 
E pas ku Dios ta duna ta bini solamente na momento nos keda pensa riba djÉ. Kada bes 
nos kòrda kon grandi E ta, E ta muchu mas grandi ku e sintimentu di nos ansiedat; konfi’É. 
Pasobra E ta nos Baranka. Baranka no ta move, pues nos por tene duru na djÉ, pasobra E 
ta fuerte pa karga nos den un momento di instabilidat. 
Yama ariba Dios! Momentonan nos no tin rosea pa bisa henter e versíkulo; trata na bisa 
palabranan klave, manera: Bo ta mi pas perfekto; Yuda mi keda pensa riba Bo; Mi ta konfia 
Bo; Abo sea mi baranka eterno. Tuma pa kustumber pa kore bai serka Dios promé ku un 
sikólogo, remedi òf otro rekurso. Kambia bo ansiedat pa bida, i bira ansioso pa Señor! 
Tuma pa kustumber pa kore bai serka Dios promé! 


Priscilla Krolis 
Produkshon PGM 

Limpia awe mañan 
sushi atrobe 


A bira kustumber ku ta benta tur tipo di sushi patras 
di e bario di Amboina. No muchu tempu pasá SELI- 
BON a bolbe limpia e sitio akí, pero ya su siguiente dia 
tin sushi atrobe. Tanten ku no tin maneho strukturá di 
supervishon i mantenshon di lei, e tipo di aktonan aki 
ta sigui tuma lugá. Manera e dicho ta bisa ‘karga awa 
hiba laman’. 


KRALENDIJK 
– 
Despues di e despensa di 
Gabinete awor ta tempu pa 
aserkamentu entre e shete 
partinan di Reino. Un pa- 
sado repartí, ta haña sola- 
mente un futuro repartí, sí 
Hulanda riska na skucha 
na e molèster di e islanan, 
Geerten Waling ta skirbi 
den un publikashon di EW 
Magazine. 
Te na e kaminda serka 
Leeuwarden numa, buriku 
por krusa i tambe kabritu. 
E bientu ta supla nubianan 
blanku dor di e shelu blou. 
Un outo di polis ku strepi 
remarkabel blou i kòrá, ta 
kore pasa. ‘Vigilante i ser- 
visial’, tin riba kada banda 
di un outo fuerte ku ta bati 
den buraku riba un kamin- 
da di tera. Kaminda asfaltá 
kasimente no tin, aki den e 
parti mas pober di e muni- 
sipio i kisas sí di Hulanda. 


Tempu pa Hulanda tuma 
partinan di Reino na serio 


Entre e kadushinan tin kas- 
nan dekaí rondoná di outo 
bieu i sushi di kas. 
‘Leeuwarden’ ta nòmber 
di un pida tereno den ku- 
nuku, den e área na e parti 
nort di Boneiru, binti minüt 
for di e siudat Kralendijk, 
kaminda hendenan blanku 
ta manehá. Banda di em- 
presarionan yòn i fuerte, bo 
ta haña turista i penshonado 
for di Hulanda. Desde nan 
vila ku pisina, nan ta keha 
tokante míles di merikano 
ku kasi tur mainta manera 
un sunami fuerte ta spula 
riba e isla, pa atardi atrobe 
subi riba nan barku di turi- 
sta, kla pa e siguiente isla. 


Impuesto haltu 
Boneiru ta un munisipio 
di Hulanda, pero no ta sin- 
tié. Na yegada hulandesnan 
tambe mester paga un im- 
puesto di turismo haltu, 75 


dòler, euro no ta konta i un 
mobil ta zona bon biní na 
Boneiru, akí bo ta bai paga 
blou na kosto di telefòn, 
pasobra bo ta hopi leu den 
eksterior. Te asta bo karchi 
di banko mester ta pará riba 
‘mundu’ pa paga e preisnan 
haltu di loke e blankunan ta 
keha di dje. Pero nan sí por 
paga, kontrario na e boner- 
iano pretu. 
Último añanan Boneiru 
a keda asotá dor di turismo 
di masa. Ta bini ketu bai 
mas tantu kas di fakansi, 
restorant ku kuminda im- 
portá, hotèl, kasino i pakus. 
E paraiso chikitu akí den 
Karibe ta kibra su mes dor 
di propio éksito, e daño 
na naturalesa i un preoku- 
pashon permanente, pero 
tambe di e kultura lokal tiki 
ta sobra. Un bon kabritu 
stobá ku moro òf un sòpi di 
yuana, kasimente por haña. 

KRALENDIJK – So- 
lamente dos miembro di 
Konseho Insular a asistí 
na enkuentro ku Sekre- 
tario di Estado Uslu i Par- 
lamentario Wuite. Durante 
e otro enkuentronan ku 
‘Kwartiermaker’ di mesa 
di klima Nijpels i miembro 
di Tweede Kamer Jorien 
Wuite, tambe miembronan 
di Konseho Insular a bria 
ku nan ousensia. Uslu a 
hasi su remarke tokante e 
ousensia di miembronan di 
Konseho Insular. 
Pa Frakshon di De- 
mokrat tabata un eskoho 
konsiente pa no tabata pre- 
sente. Lider di Frakshon di 
Demokrat, Clark Abraham, 
via Griffier a laga presi- 
dente di Konseho Insular, 
Edison Rijna, sa e motibu. 
El a mustra riba e echo ku 
el a risibí invitashon pa e 


Pa enkuentro ku huéspet haltu di Hulanda 
Miembronan Konseho Insular ta bria pa ousensia 


enkuentro ku Nijpels apé- 
nas algu ora promé. Na mas 
okashon el a urgi pa manda 
invitashon na tempu. Tam- 
be Frakshon di Demokrat 
no ta di akuerdo ku e kom- 
bersashonnan ta tuma lugá 
tras di porta será. Kiko ta e 
motibu ku e interes di es- 
tado mester bini na òrdu pa 
públikamente ta pará den 
kaminda. 
Lider di Frakshon di 
UPB, Esther Bernabela i 
e miembro independiente 
di Frakshon Coffie, Dai- 
sy Coffie, tabata e úniko 
miembronan di Konseho 
Insular ku tabata presente 
na tur e tres enkuentronan. 
Silberie i de Windt di UPB 
mester a traha durante dia i 
p’esei por tabata presente 
solamente durante e enkue- 
ntro ku Nijpels ku a tuma 
lugá den oranan di anochi. 


Domacassé di MPB no ta- 
bata riba e isla. 
Aña pasá mester a tuma 
lugá un enkuentro ku un 
delegashon di Eerste Kamer 


pero dor di falta di interes, 
esaki no a tuma lugá. Otro 
luna Konseho Insular ta 
haña un oportunidat nobo, 
e ora ei un delegashon di 


Parlamento ku ta bai parti- 
sipá na e konsulta interpar- 
lamentario di Reino, ta pasa 
Boneiru. 


KRALENDIJK -- Hu- 
landa ta blo bula pipa pa no 
mester hinka sèn ni energia 
den deskuento spesial pa 
preis di pasashi. Na lugá 
di warda riba Hulanda, 
laga nos mes komo Bonei- 
ru wak kiko nos por hasi. 
Wak si por usa e impuesto 
di turismo pa sikiera paga 
un parti di e pasashinan pa 
bonerianonan ku tin sédu- 
la, òf introdusié deskuento 
spesial pa nos grandinan i 
studiantenan kual ta posi- 
bel, Sion Janga, kende ta 
sali na interes di vanguar- 
dia di hóbennan boneriano, 
ta skirbi. 
Janga: “Mi a bin kom- 
prondé ku ta hopi hende a 
rabia ku mi pa lokual ku mi 
a skirbi i hopi hende no ta 
tumá mi na serio. Natural- 
mente esaki ta bin for di 
hendenan ku tin un rela- 
shon estrecho ku polítika 
i ku ke deskreditá mi pa 


Pa no hinka sèn i energia pa introdusí deskuento spesial 
Hulanda ta blo bula pipa 


nan ta bon mirá. Na promé 
lugá ami sigur no mester di 
sosten ni amistat di ningun 
hende, mi ta hasi loke mi ta 
hasi i mi ta trese solushon 
ku den mi bista por yuda mi 
isla.” 


Rapòrt 
E asuntu di preis di pa- 
sashi ta a base di un rapòrt 
ku Hulanda a laga traha 
ku 
yama‘Connectiviteit 
Caribische deel van het 
Koninkrijk’. E rapòrt ta 
konkluí ku Hulanda mes- 
ter tuma akshon pa baha 
preis di pasashi. Hulanda 
por skohe pa selektá un 
kompania di aviashon pa 
supsidiá ku resultado ku ta 
hasié difísil pa otro kompa- 
nianan sigui operá òf ta bin 
ku eksigensia pa tur kom- 
pania pa sòru ku nan no ta 
subi nan preis mas haltu ku 
un montante ku Gobièrnu 
disidí, pero tambe sòru ku 


pa añanan tin tantu kantidat 
di stul disponibel, asina por 
tin un kontròl i ta evitá ku 
tur hende ta hasi i deshasí, 
segun Janga. 
Janga ta sigui, pensa 
riba por ehèmpel KLM ta 
pidi paga tres mil dòler den 
desèmber pa un siman pa un 
stul den klase ekonómiko 
di Amsterdam pa Boneiru. 


Bula pipa 
Janga ta haña ku Hu- 
landa ta blo bula pipa pa no 
mester hinka sèn ni ener- 
gia den e kos akí, pues na 
lugá di warda riba Hulanda, 
laga nos mes komo Bonei- 
ru wak kiko nos por hasi. 
Wak sí por usa e impuesto 
di turismo pa sikiera paga 
un parti di e pasashinan pa 
bonerianonan ku tin sédula 
òf introdusí deskuento spe- 
sial pa nos grandinan i stu- 
diantenan kual ta posibel. 
Janga: “Esaki ta algu ku 
mi a deliberá ku profesho- 
nalnan di ministerio, pero 
tambe kompanianan di avi- 
ashon grandi manera KLM 
i tur ta bisa ku ta un bon 
idea. Pero ta nèt na Boneiru 
nan ke rabia ku mi i bisa ku 
mi ta trese kos for di tinu 
dilanti. 


Baha gastu 
Klaro ku gastu di operá 


un kompania di aviashon 
riba e islanan ta haltu, pero 
den e tempu akí nos mester 
wak unda por yuda pa baha 
gastu. 
Biahamentu no ta un 
luho, nos mester biaha pa 
motibunan médiko, bishita 
famia, bai studia, pa trabou, 
etc. Pues hende ku ta rabia, 
sea no tin konosementu di 
kon kos ta funshoná, no tin 
kurason òf simplemente ta 
siegu i ta biba den un fan- 
tasia ku tur kos ta bayendo 
bon i ku ta normal pa paga 
250 dòler pa un biahe di 15 
minüt, Janga ta skirbi. 
Un par di siman pasá, di 
akuerdo ku Janga, e mini- 
ster ku ta responsabel pa 
aviashon, tabata na Bonei- 
ru, ta su ministerio a duna 
enkargo pa traha e rapòrt 
akí. A rabia kuné tambe, òf 
dor ku elekshon ta aki dos 
luna anto nos ta lanta loko 
hasi payasada. 

10 konseho p’asina ku koronan ta 
kanta bon den Misa 
Redakshon ACI Prensa 


Direktor di e koro di e 
Diósesis di Roma, Mons. 
Marco Frisina, a ofresé dies 
konseho p’asina ku koronan 
ta kumpli bon ku nan mishon i 
no ta kometé erornan den 
Misa. 
E saserdote i outor di e 
buki “Mio canto é il Signore” 
(Mi kanto ta Señor) a hasi e 
rekomendashonnan akí den 
diálogo ku e diario Avvenire 
di e obispunan italiano, den 
marko di e di tres enkuentro 
internashonal di koronan, re- 
alisá di 23 pa 25 di novèmber 
2018 na Roma. 
1. Koro ta kompañá, e 
no ta protagonista 
E saserdote a kòrda ku 
koro ta un realidat mashá pre- 
sente den parokianan, “e por 
kai den algun tentashon ku ta 
fasiná su efikasia”, ya ku su 
prinsipal mishon ta “ko- 
mpañá”. 
“Koro no ta un elemento 


straño pa e asamblea sino ku 
e ta bira parti di e pueblo di 
Dios ku ta biba e selebras- 
hon. Su tarea ta kompañá 
e komunidat den alaban- 
sa na Dios atraves di kan- 
to”. 
Teniendo esaki na kuenta, 
Mons. Frisina, e koro mester 
“ta kompañando pa e mesun 
komunidat pasobra e ta na su 
servisio i no por ta autorref- 
erencial”. 
2. Misa no ta un konsi- 
erto 
Kanto litúrgiko “no ta un 
ekshibishon”, e saserdote ta 
enfatisá. Ta pesei, den Misa 
“mester evitá e ‘efekto kon- 
sierto’ pasobra liturgia no ta 
un espektákulo sino bèrdat”. 
“Si e koro ta yamá na duna 
lo mihó di dje, tur kos mester 
sosodé di akuerdo na un es- 
píritu di servisio”, el a enfatisá. 
3. Kohe e bon kantikan- 
an 
El a splika ku mester sko- 
he kantikanan di manera ade- 
kuá p’asina ku nan ta den 
relashon na e tempu litúrgiko: 
“Un kantika di Kuaresma ta 
distinto na unu di Pasku di 
Resurekshon i esnan di Atvènt 
no ta komparabel na esnan di 
Pasku di Nasementu, el a 
bisa. 
“Misal i Liturgia di Oran- 
an ta indiká ku kontenido 
mester tin den e kantikanan 
òf ki kosnan mester inspirá. 
E asuntu di skohementu ade- 
kuá ta esensial pasobra e kan- 
tika mester move na e oras- 
hon denter di e Misa”, el a 
enfatisá. 
4. Ku kantikanan no ta 
kompliká i ku nan tin ref- 
erensianan spiritual 
Mons. Frisina a enkurashá 


pa duna preferensia na “melo- 
dianan no masha kompleho i 
kompliká sino fásil pa e 
asamblea por siña”. 
Duna preferensia ku “nan ta 
kantikanan ku un teksto di kal- 
idat, posiblemente alimentá di 
Beibel òf ku referensianan na 
eskritonan di tatanan di Iglesia 
of orashonnan di santunan, el 
a agregá. 
5. Ku kantikanan grego- 
riano tin nan espasio 
E saserdote tambe a señalá 
ku por rekurí al patrimonio 
musikal di historia di Iglesia, en 
partikular na e kanto gregori- 
ano ku “indudablemente por 
ser utilisá ora komunidat ta en- 
kurashá su uso ya ku no sem- 
per e ta fásil”. 
En bèrdat, e direktor di e 
koro di e Diósesis di Roma a 
enfatisá, kanto gregoriano “ta 
e modelo ku ta mustra nos kon 
un kanto litúrgiko mester ta lòs 
di e relashon ku e Palabra”. 
6. Ku òf sin kitara? 
Pa e saserdote, kitara ta 
“un instrumento leve i delika- 
do ku difísilmente ta logra ink- 
luí su mes den un selebrashon 
numeroso kaminda un koro 
grandi ta presente. Den e ka- 
sonan akí mester di un sosten 
harmóniko mas sólido, ke men, 
òrgel”. 
Sin embargo, “den un ko- 
munidat chikí kaminda no tin 
òrgel, kitara por ta un sustituto 
pero pa nesesidat”. Si ta us’é, 
“no mester tok’é manera ta hasi 
den músika “pòp”, el a enfatisá. 
7. No na grabashonnan 
òf pistanan 
E saserdote tambe referí 
ku, ora den un iglesia no tin 
koro òf ora e asamblea sea 
difísil pa kanta, ta mihó keda 
den silensio ku pone algun pis- 


Djarason 11 di yanüari nèt un siman después di su morto a 
dera Br. Theofried Derksen na Hulanda. 
E sirbishi di despedida tabata den e kapèl di e kas kaminda 
brudernan ta biba aktualmente 
na Eindhoven. Danki na tekno- 
logia moderno nos aki na Kòr- 
sou por a sigui henter e sirbishi. 
Un bia mas a bini dilanti e dedi- 
kashon ku Br. Theo tabatin pa 
tur su trabounan na su dushi 
Kòrsou. Entre e presentenan 
tabatin diferente yu di Kòrsou 
bibá na Hulanda. 
Anochi na Kòrsou na misa 
di Koraal Specht nos a rekòrdá 
Br. Theo durante di un Sakrifi- 
sio di misa. 
Primeramente Pastor Stanislau i despues sr.Roy Martha a 
dediká atenshon na bida di Br. Theo. E testimonio di Sr. Roy 
Martha tabata unu ku a komobé esnan presente. Sr. Martha a 
munstra di ki manera Br. Theo a yuda pa e bira e hende ku e ta 
awor. Durante tres fase di su bida Br. Theo tabata su guía. Pri- 
meramente komo alumno na skol, despues komo kolega dosente 
i mas despues komo kolega na Sentro Katekétiko Kòrsou. 
Nos por a mira personanan di diferente organisashon ku Br. 
Theo tabata forma parti di dje. 
Un di e organisashonan ku anteriormente nos no a mens- 
honá tabata miembronan di e kor di misa di Groot Kwartier. 
Laus Deo et Mariae. Pa mas di kuarenta aña e tabata un fiel 
miembro di e kor ei. E tabatin un stimashon spesial pa kanto 
koral. 
Di parti di su famia i brudernan di Dongen un danki imenso 
pa tur e atenshon ku bosnan a munstra na ora di morto di nos 
Br. Theo. 
Br. Theo físikamente no t’ei ku nos mas, pero den nos kura- 
son pa semper e lo ta huntu ku nos. 
Br. Theo sosegá na pas 


nos mes, di nos limitashon i 
pikánan. Si limitashonnan 
spiritual i moral ta bini ku nos, 
piká ta aseptashon liber di es- 
akinan. 


Ku su sanger Kristu a kita 
nos pikanan personal pero 
tambe esnan di hinter humani- 
dat, ta for di ei ku mirada di e 
kristian pa mundu ta sali sem- 
per di mizerikòrdia i speran- 
sa. E kristian no ta hundi fásil- 
mente pasobra e sa ku e ser 
humano a ser kumprá na preis 
haltu. Den fondo di e entrega 
di Hesus ta e inmenso amor 
ku kua Dios ta stima nos. 


Un kristian por ta un ban- 
didu, un parandero, un ladron 
o un mentiroso... e lo lucha pa 
superá tal situashon ku yudan- 
sa di Dios; pero loke nunka 
un kristian lo por hasi ta sinti 
su mes orguyoso di su me- 
diokrisidat i di su pikánan. 
Morto di Hesus ta rekordá 
nos ku nos bida ta yamá pa 
kambia konstantemente pa 
pone nos riba kaminda di Dios. 


Hesus a entregá su mes pa 
abo i pa ami. TA kuné ta 
deskubrí lo mas profundo di e 
amor di Dios pa tur ser hu- 
mano, en espesial esnan mas 
pober i nan ku ta den nesesi- 
dat i e promesa di e futuro bida 
eterno. 


ta òf grabashon. 
“E kantika graba ta falsu 
pasobra e ta bini di plèstik 
manera flornan artifisial. Kan- 
to litúrgiko ta ekspreshon di 
un pueblo berdadero i por lo 
tantu no por ser konstruí”, e 
saserdote a bisa. 
8. No usa kantikanan 


ku no ta litúrgiko, espesial- 
mente den matrimonio 
Mons. Frisina a indiká ku no 
mester usa kantikanan ku no ta 
litúrgiko manera esnan den 
pelíkulanan konosí, espesial- 
mente den matrimonionan. 
Ora esaki sosodé, el a la- 
mentá, “e ta fruta di ignoransia i 
di aparensia di esposonan ku no 
tin kla e sentido litúrgiko di e 
sakramentu ku ta selebrá”. 
9. Prepará bo mes bon 
Tur selebrashon, ta eksigí ku 
e koro “semper un preparashon 
adekuá inkluso si e kantikanan 
ta konosí i ya a entoná nan den 
okashonnan anterior”. 
10. Siña na kanta 
“Músika sacra ta habri na e 
misterio, e ta toka e kurason, e 
ta serka esnan alehá, e no 
mester di tradukshon. E ta uni i 
ta elevá, di einan su poder ek- 
straordinario. Ta p’esei nos 
mester siña i trein na kanta pa- 
sobra awe nan ta kanta masha 
poko den nos iglesianan i 
asambleanan no ta kustumbrá 
na ekspresá nan mes ku kan- 
to”, e saserdote a konkluí. 
kontinuashon pag.9 

DEN PASONAN 
DI BÒI 


E dianan ku a pasa mi 
yu muhé Sebel tabata 
atrobe di bishita serka 
su tata. I serka su amigu 
boneriano. 
Su 
promé 
bishita di e aña aki. Mi 
tabata okupá kuné i e ku 
mi. Nos a disfrutá ku otro. 
Manera e gusta bisa, nos 
a pasa ‘quality time’ ku 
otro. Dushi pasa tempu 
ku bo yunan. Mas tempu 
mi ta pasa último ku Da- 
nielson i Sebel. Franklin 
ta biba awor na Hulanda 
i ta traha pa Western 
Global Airlines, ku ta bula 
awor den e área di Asia 
Oriental, Korea, China, 


Hongkong, Taiwan etc. 
Danielson tambe ta tra- 
ha pa mesun kompania, 
pero kada dos siman e ta 
liber i ta pasa na Boneiru. 
Franklin di mes ora e ta 
liber ta na Hulanda. 


*** 
Nos a sali kome na dos 
okashon. Un biá brùnch 
na Between2Buns, otro 
biá anochi na un restorant 
spesialisá den sushi na 
Kaya Charles Hellmund 
(mi tio), kaminda mester 
kome ku e dos palunan. 
Nada di fòrki ku kuchú. 
Mi a trata kome ku e palu- 


E rúbrika aki no ta kos di tur dia den BONERIANO. 
Ta ora mi tin tempu, gana i tópiko pa skirbi ariba e ta 
sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene 
mi okupá, pa no lubidá e arte di skirbimentu. Tene 
tambe e dedenan fleksibel. Tene e tinu bei, purba pa 
no kai den ripitishon. 


nan aki, pero e no tabata 
bai, entre otro pasobra 
mi dùim di man drechi no 
ta funshoná bon, konse- 
kuensia di un operashon 
ku mi a hasi na sèptèm- 
ber 2018. A skapa e dùim, 
pero e dùim aki no ta gara 
bon. 


*** 
Mi a splika Sebel ademas 
ku e mester kompron- 
dé ku ta much’i bario mi 
ta, komiendo ántes por 
ehèmpel funchi ku piská 
ku man. Pues despues 
ku mi intentonan pa kome 
ku palu a noufragá, mi a 
abortá e operashon aki i 
kome ku man. Pakiko nò? 
Usa hèntsanitaiser pa lim- 
pia man i seguidamente 
ataká. 


*** 
Diferente persona konosí 
di mi a muri último dianan. 
Pa kuminsá ku Sùr Virgi- 
nia Bernabela. Tin hende 
ku kisas no sa, pero sùr 
tabata mi komèr. Òf ko- 
mader? En todo kaso, nos 
a batisá Shaid Piloto, yu 
di Feliciano i Baby. Desde 
e dia ei mi tabata yam’é 
Komèr Sùr. I e tabata 
yama mi Kompèr Bòi. Mi 
tabatin hopi kontakto ku 
Komèr Sùr, tambe promé 
ku nos a batisá nos ihá. 
*** 
Kisas no konosí pa hopi 
hende, pero Sùr aki tabata 
un persona hopi disidido, 
sin miedu. Mi ta kòrda kla 
ainda kon Sùr Virginia aki 
a para na banda di Pastor 
Gilberto Alcívar di Rincon 


den su lucha kontra kon- 
strukshon di un sentro 
(hotèl) di prostitushon den 
área di Barcadera. Un po- 
sishon otro for di esun di 
Obispu Wim Ellis e tempu 
ei. No a importá Sùr Vir- 
ginia ku Obispu, bou di 
preshon di polítikonan di 
UPB, no tabata di akuer- 
do ku Alcívar i asta kier a 
sak’é for di Boneiru. 


*** 
Tabata un sekreto públiko 
ku Sùr Virginia tabata sim- 
patisá ku Demokrat. Su 
ruman Cidro Bernabela 
tabata un konosido lider di 
Demokrat na Kòrsou. Den 
historia mas resien su 
ruman Yana Borderslee- 
Bernabela tabata riba lis- 
ta di Demokrat di Boneiru. 
Komo ku mi tambe tabata 
simpatisá ku Demokrat 


den tempu di Jopie Abra- 
ham, nos tabata papia 
hopi ku otro di polítika. 
E no a skonde nunka su 
simpatia pa Demokrat. 
Mi tabata sigur ku Komèr 
Sùr tabata kore kampaña 
pa Demokrat den seno di 
su grandinan. 


*** 
Serka Komèr mi a siña 
traha dushi di tamarein. 
Mi a traha un programa 
kuné tambe den kua 
Komèr a splika i mustra 
kon ta traha e delisia aki. 
Mi a graba tambe dife- 
rente otro progarama ku 
Komèr Sùr, ku lo pasa e 
siman aki na Bonaire.tv. 
Ku Komèr Sùr sosegá na 
pas. 


*** 

Awèl si, ya komo nos ta chiki, nos por a bai 
infantil,niun hende no sa nos edat tòg. 
Tonchi, atrobe inskripshon di prens 
ku pancho a pasa nos `voorbij’. Mi 
tabata duda den ki kategoria nos ta 
pertenesé. Infantil,hubenil, tiner òf 
adulto. 

KRALENDIJK – Tur 
hende por pensa, bisa i 
skirbi loke nan ke, pero 
por konsiderá historiadó 
Cees Luckhart komo un 
real eksperto den materia di 
sklabitut i tempu kolonial 
hulandes. Esaki a resaltá 
atrobe djasabra último, du- 
rante un charla ku el a tene 
na FuHiKuBo, Fundashon 
Históriko Kultural Boner- 
iano. Alrededor di 35 per- 
sona a bishitá e charla. 
Kada bes ku e ta na 
Boneiru Cees Luckhart ta 
tene un charla ku ta atendé 
e tema di sklabitut. Kada 
bes e ta iluminá e tópiko 
di sklabitut for di diferente 
ángulo. E charla di djasabra 
último tabata den kuadro di 
e buki ‘Zout en Koloniale 
Geschiedenis’ ku ta bai sali 
e aña aki. Un buki skirbí 
huntu ku Bòi Antoin. 
Cees a biba i traha na 
Boneiru den pasado komo 
dosente 
di 
historia 
na 
SGB. El a realisá diferente 
proyekto interesante ku 


Charla di Cees Luckhart a haña bon asistensia 
Un spesialista den historia di sklabitut na palabra 


su alumnonan. Por ehèm- 
pel nan a bishitá Archivo 
Nashonal na Kòrsou pa hasi 
algun estudio interesante, 
yegando na konklushonnan 
ku nunka anterior otro his- 
toriadónan no a toka. 
Luckhart: “Mas i mas 
nos ta realisá ku por ehèm- 
pel e kasnan di katibu na 
parti sùit di Boneiru tabata 
propaganda di parti Hu- 
landa. Si nos realisá ku den 
e periodo di 1850 pa 1863, 
ku a usa e kasnan aki, taba- 
tin alrededor di 200 òf asta 
300 katibu trahando den e 
saliñanan aki durante kose- 
cha di salu, i e kasnan aki 
tabata brinda akomodashon 
na solamente 60 persona 
(dos den un kas), bo ta pun- 
tra bo mes na unda e sobrá 
150 òf mas a drumi?” 
Tambe 
Luckhart 
a 
elaborá riba e echo kon Hu- 
landa a usa Boneiru pa ‘kul- 
tivá’ katibu fresku despues 
ku a stòp ku komèrsio di 
katibu, poniendo ku no ta- 
bata bini hende sklabisá 


mas for di Afrika. 
Den e buki ‘Zout en Ko- 
loniale Geschiedenis’, ku 
OCW ta supsidiá, lo haña 
informashon detayá tokan- 


te e parti aki di historia di 
sklabitut. 
Tur biá ku Cees Luck- 
hart ta na Boneiru e ta laga 
tras bukinan ku a sali to- 


kante skabitut na Hulanda. 
Na e okashom aki atrobe. 
Por haña nan den biblioteka 
di FuHiKuBo. 

Instalashon embahadornan karnaval 2023 


K R A L E N D I J K — 
Djasabra 15 di yanüari, a 
tuma lugá instalashon reina, 
prens ku pancho 2023.Es- 
aki a tuma lugá riba patio 
di SKAL. A instalá partisi- 
pantenan infantil,hubenil, 
tiner i adulto. Pa reina in- 


fantil ta partisipá Jur-Nee- 
sha Sambo,Amelie Klinger 
i Candra Martijn. Den kat- 
egoria hubenil ta partisipa 
Nairoby Cecilia,Elizabeth 
Klinger i Brayannisha Al- 
berto. 
Den sekshon reina tiner 


ta partisipá Natasha De 
Palm i Destiny Dielinger 
Frans. Marjely Doran i Ma- 
ria Luisa Troncon ta parti- 
sipa pa reina adulto. 
Pa Prens i Pancho hube- 
nil ta partisipá Riandro 
Thielman, prens kuashi 


kolorido i Riczard Thiel- 
man Pancho fèrf, Roman 
Shane Emerenciana prens 
Splash kòra i Rishandro 
Martijn i pancho splash 
bèrdè, Angel Polo Prens 
kòki i Zion Bonifasio i pan- 
cho Asistente. 


Den kontienda pa prens i 
panchi grandi tin 
Nelsen Crestian, prens 
dayera i Cassius Rosario 
pancho Awe.com i Nixon 
Kirindongo prens presente 
i Jeaniro Dorothea pancho 
pasado. 


Djamars 17 yanüari 2023 

KRALENDIJK 
-- 
Hugo Semper a selebrá su 
90 aña di edat den kompa- 
nia di famia i amigunan 
djasabra último. 
Hugo tabata un persona 
konosí den komèrsio, tam- 
be den aktividatnan sosial i 
polítiko. El a nase na Kòr- 
sou, pero pa mas di 50 aña 
kaba ta bibá na Boneiru. Su 
famianan di Kòrsou tambe 


Hugo Semper a kumpli 90 aña di edat 


a akudí na selebrashon 
di Hugo su 90 aña, loke a 
sosodé na su kas den bario 
Hato. 
Ruman hòmber di Hugo, 
Edmund, tambe tabata pre- 
sente na e selebrashon. 
El a konta algu di nan 
famia, nan orígen, pero spe- 
sialmente di Hugo, kende a 
ehersé vários ofishi promé 
ku el a resultá den e sektor 


di negoshi di komestibel, 
trahando pa hopi aña pa su- 
permerkado Henderson. 
Edmund: “Nos a lanta 
den e bario Parera. 
Hopi hende kisas no sa, 
pero mi ruman tabata sapa- 
té, skrein-wèrker, trahadó 
di meubel. Ta despues el a 
bai den negoshi di komes- 
tibel.” 
Hugo Semper a yega Bo- 


neiru na aña 1968, despues 
ku Henderson a kumpra 
Kralendijk 
Supermar- 
ket serka famia Gerharts. 
Despues ku Henderson a 
bende e supermerkado aki 
el a keda den e sektor. 
Durante su karera den 
e brènch di supermerkado 
Hugo Semper a traha tambe 
komo mènedjer na Jenny’s 
Supermarket. 


Semper, banda di su 
trabou, tabata aktivo den 
diferente fundashon i or- 
ganisashon. Por ehèmpel 
den komishon di karnaval, 
tambe pa añanan tesorero 
di Partido Demokrátiko 
Boneriano. 
Mas aleu Hugo Semper 
tabata operá Chamel Snèk 
na Antriol, dilanti Teater 
Oranje. 

ARUBA 
KÒRSOU 


WILLEMSTAD -- Jet- 
Blue ta bula for di 6 di aprel 
ku dos buelo èkstra di New 
York pa Kòrsou. Ta amplia 
e ruta nòn-stòp di tres dia 
pa sinku dia pa siman. 
Ta ehekutá e buelonan 
for di John F. Kennedy 
International Airport riba 
djaluna, djaweps, djabièr- 
nè, djasabra i djadumingu. 


WILLEMSTAD – Aña 
a habri ku gran ánimo i 
ekspektativa pa kantante 
Stanley Clementina, kende 
ke deleitá nos ku un meló- 
diko kompakto titulá “MA- 
SHA TEN”. E temporada 
aki Stanley ta na Kòrsou 
pa partisipá den Festival di 
Tumba 2023, banda di al- 
gun presentashon. 
Normalmente, 
Stan- 
ley ta konosí pa su propio 
produkshonnan, ku e mes 
ta skibí i kompositá, pero 
pa promé biaha, Stanley a 
opta pa bin ku un ‘cover’ 
di e kantika ‘Bon bon’ di e 
banda haitiano Enposib. 
Loke Stanley a gusta 
partikularmente di e kan- 
tika aki, ta ku su tononan ta 
zona igual ku papiamentu, 
i Stanley a usa e melodia 
pa skibí su propio inter- 
pretashon i nifikashon den 
nos idioma. 


MASHA TEN 
E ‘cover’ ta basa riba 
un eksperensia berdadero, 
unda un pareha komprome- 
té a bai un fiesta unda nan a 


Produkshon nobo di Stanley Clementina 


topa ku algun amistat. Aki 
un amigu ta rekonosé e pro- 
metida di su amigu, komo 
un dama ku e tabatin un 
‘rendezvous’ resientemente 
kuné. Komo bon amigu el a 
atvertí su amigu, pero esaki 
no a gusta e mensahe di su 
amigu, i a rabia masha ku e 
revelashon i a opta pa keda 
ku su pareha infiel. 
Stanley a graba e “MA- 
SHA TEN’ ku su banda C- 
Shaw, unda el a hasi e are- 
glo. 
Despues 
di 
hitnan 
manera Quarantaine’ na 
2020, siguí pa e infeksioso 
kompa titulá ‘Komprondé’ 
i ‘Mi No Por Lubidá Bo’, 
ku Kevv na 2021, esaki ta 
e di dos piesa ku Stanley ta 
saka ku C-SHAW. E promé 
tabata e bunita piesa ‘SE 
SUA’ na 2018 ku tambe a 
keda graba kompletamente 
‘live’. 
Tambe Stanley tin plan- 
nan grandi ku C-Shaw, 
unda e tin planiá pa hasi un 
gira ku e banda Aruba, Kòr- 
sou i Boneiru. 
Stanley ta spera ku di e 


manera ei, nos komunidat 
por mira ku tin un yu di 
Kòrsou ku ta pushando e 
zonido original di Kompa i 
ku ‘en futuro’ por trese C- 
Shaw pa mas presentashon. 
Mihó konosí komo Mr. 
Kompa. 
Ta importante pa re- 
marká ku danki na Stanley, 
Kompa ta birando masha 
popular na Kòrsou, Aruba, 
Boneiru i Hulanda. 
“Mi ta kontentu di mira 
kon mas bandanan konosí 
a keda inspira dor di mi”, 
Stanley a remarká. Por 
ehèmpel Buleria di Aruba 
resientemente a saka dife- 
rente Kompa ku a bira ma- 
sha popular. Kantante Jayh 
Jawson, ku despues di a 
kolaborá ku Stanley Clem- 
entina riba ‘Wowo Sera’, i 
‘Mijn Only’ na 2021, tambe 
a keda positivamente in- 
fektá ku e ‘Kompa Vibe’. 
Según Stanley, despues di e 
éksito di ‘Wowo Será’, Jayh 
pronto lo saka mas Kompa. 
E ritmo Kompa tambe a ku- 
minsá subi Hulanda, unda 


asta e grupo Broederliefde 
ta bai saka un kantika. Awó 
na Hulanda nan a kuminsá 
yama Stanley ‘Mr. Kom- 
pa’, mirando su aporte i in- 
fluensia. 
“Mi ta kontentu di mira 
hopi desaroyo den e área 
aki. Ku hopi a kuminsá 
rekonosé e ritmo Kompa 
komo esun original, ku a 
fungi komo inspirashon pa 
otro ritmo manera Zouk, 
Ritmo Kombiná i Kizom- 
ba”, Stanley a splika. 


Festival di Tumba 
Pa Stanley su di tres 
partisipashon den Festival 
di Tumba, el a opta pa bai 
ku e banda hóben Excel- 
lence pasobra e ta kere ku 
yòn por siña di bieu i bieu 
por siña di yòn. E banda a 
kapta Stanley su atenshon 
paso nan ta hopi dediká. 
“Aki kabuya bieu a konopá 


na kabuya nobo”, Stanley a 
splika. 
Alabes esaki tambe ta 
un oportunidat pa Stanley 
duna bèk na nos hóbennan. 
Su tumba a keda kompositá 
pa e famoso Doña Elia Ise- 
nia huntu ku Stanley mes, 
anto e konosido músiko 
Borrel Dopwell a hasi e 
areglo. 
Durante 
e 
dianan 
benidero, Stanley lo duna 
mas detaye di e piesa i su 
mensahe, pues keda sigui 
Stanley riba su ret sosial pa 
mas informashon. 
Tambe Stanley lo hasi 
algun presentashon chikitu, 
durante su estadia na Kòr- 
sou, pues keda pendiente. 
Pa sigui Stanley su desa- 
royonan, por akudí na e pá- 
gina sosial di Stanley Cle- 
mentina na Facebook.com/ 
stanley.clementina i Insta- 
gram @stanleyclementina. 


JetBlue ta amplia buelo pa Kòrsou 


Den e aña ku a pasa taba- 
tin un oumento di demanda 
for di merkado Merikano. E 
hunta di turismo di Kòrsou, 
CTB, ta pensa ku e merka- 
do aki lo krese ku binti por- 
shento e aña akí. 
Den 2022 a bini mas ku 
93.000 turista ku ta keda 
drumi for di Estádos Uní- 
dos di Merka. Huntu ku 


Canada, esei a produsí un 
partisipashon di merkado 
di 22 porshento. E aña aki 
CTB ta konta riba 112.000 
turista for di Merka. 
E kresementu ta posibel 
pasobra a habri diferente 
resort nobo, huntu ku kam- 
bio di marka i renobashon 
di resortnan eksistente riba 
e isla. 

ARUBA 
DEPORTE 


KRALENDIJK--E aso- 
sashon deportivo “Dream- 
ers Si Nos Ke Nos Por”, 
awe djamars 17 di yanüari 
2023, ta mira lus di dia ofi- 
sialmente o sea ku e organi- 
sashon aki ta keda fundá 
awe djamars 17 yanüari 
2023 na notario. 
Ya ta basta dia kaba ku 
e organisason di deporte 
aki ta den preparashon i ya 
ta asina leu ku esaki lo keda 
fundá awe djamars 17 di 
yanüari 2023. 
E organisashon aki lo 
konsentrá su mes riba tim- 


K R A L E N D I J K - - E 
di 105 edishon di “vier- 
daagse” di Nijmegen e aña 
aki ta tuma lugá di 18 pa 
21 di yüli 2023 aya na Hu- 
landa. 


KRALENDIJK--Awe 
djamars 17 di yanüari 2023, 
Dreamers Si Nos Ke Nos 
Por ku ta keda fundá ofi- 
sialmente awe djamars 17 
di yanüari 2023, ta presentá 
tryout di beisbòl i sòftbòl. 
Esaki ta tuma lugá na 
Dudy Josephia Ballpark 


Dreamers ku tryout di beisbòl i sòftbòl 


mihó konosí antes komo 
Fèlt Amas na Tera Kòrá. 
Ta trata di un organi- 
sashon depotivo unda ku 
lo trein muchanan beisbòl i 
sòftbòl. Mucha muhé sòft- 
bòl i mucha hòmber beis- 
bòl, tambe mucha muhé ku 
ke hunga beisbòl. 


Riba e FB Page di 
Dreamers tin e link pa re- 
gistrashon. Riba e pagina 
di FB pues por registrá pa 
esaki. Tambe por yama na 
tel +599 787 4640. Dia 28 
di yanüari 2023 ta pa mu- 
cha hòmber i mucha muhé. 
Dia 29 di yanüari 2023 ta 


solamente pa mucha muhé. 
Esaki ta pa mucha di 4 aña 
te ku 20 aña di 08:30 te ku 
12:00 i mester ta registrá. 
Ta pidi tur mucha pa bini ku 
nan wante. Pa registrá por 
hasi uso di e Facebook Page 
di “The Dreamers Baseball 
& Softball Association” ku 


awe djamars 17 di yanüari 
2023, ta keda fundá ofisial- 
mente na ofisina di Notaris. 
Nos ta deseá e asosashon 
tur pero tur klase di éksito. 
Esaki sigur ta otro bunita 
inisiativa di e asosashon na 
bienestar i adelanto di e de- 
portenan sòftbòl i beisbòl. 


‘Asosashon Dreamers Si nos ke nos por’ fundá 


nan di beisbòl i sòftbòl pa 
mucha hòmber i mucha 
muhé, esaki ku posibilidat- 
nan den futuro pa amplia 
nan timnan. 
Ainda no ta dunando 
muchu informashon tokan- 
te esaki pero si nos kom- 
prondé bon, lo kuminsá ku 
timnan di beisbòl mucha 
hòmber i sòftbòl mucha 
hòmber. Si tin mucha muhé 
ku ke hunga beisbòl tambe, 
e posibilidat t’ei pa esaki. 
Awe djamars e organi- 
sashon manera menshoná 
mas ariba, lo mira lus di dia 


ofisialmente serka notario. 
Awe djamars 17 di 
yanüari pues, e organi- 
sashon di deporte “Dream- 
ers Si Nos Ke Nos Por”, 
lo keda fundá ofisialmente 
serka notario awe. E orga- 
nisashon lo konsentrá su 
mes riba beisbòl i sòftbòl 
pa mucha hòmber i mucha 
muhé ku posibilidat pa am- 
pliashon. 
Despues lo amplia tam- 
be e timnan ku mas posi- 
bilidatnan di mas tim den e 
organisashon. 
Awe djamars 17 di 


yanüari 2023 pues, e orga- 
nisashon aki lo keda fundá 
ofisialmente. 
Ta di aploudí esnan ku 
a tuma e inisiativa pa lanta 
e organisashon aki pa yuda 
nos isla den desaroyo pa 
ku deporte di nos isla, den 
e kaso aki e deportenan di 
beisbòl i sòftbòl mucha 
muhé i mucha hòmber. 
Sigur un bunita inisiati- 
va awó ku nos isla ta kre- 
siendo na habitante, di kua 
tin kantidat di mucha prák- 
tikando e diferente ramo- 
nan di deporte riba nos isla. 


Kada ratu ku nos bisabu 
ku tin desaroyonan den de- 
porte di nos isla, ta na es- 
akinan nos ta referí. 
Nos ta felisitá esnan ku 
a tuma e inisiativa aki pa 
lanta e organisashon di de- 
porte aki ku ta ”Dreamers 
Si Nos Ke Nos Por”, sigur 
un bunita inisiativa pa ku 
deporte di nos isla. 
Nos ta deseá e dirigen- 
tenan di e organisashon aki 
tur pero tur klase di éksito 
ku e organisashon nobo aki 
di deporte. 


Preparason pa edishon 105 Vierdaagse 


E suma ku tin di paga pa 
inskripshon ta 109 euro. Bo 
por kana e 4 dianan 30, 40, 
òf 50 kilometer den e area 
bèrdè di Nijmegen. 
Habitantenan, 
militar- 


nan, invitadonan, henter 
famia i grupo di amigunan 
ta forma e fiesta di kami- 
nata di mundu. 
Challenge bo mes, topa 
otro kanadónan i gosa di un 


dushi ambiente ku ta den 
e ruta. Inskribí bo mes pa 
tuma parti na “The walk 
of the World”, e di 105 e- 
dishon di “vier-daagse” di 
Nijmegen 18 pa 21 di yüli 


2023. 
Di 
Boneiru 
nos 
kanadónan manera Nazario 
i Ròi lo tei atrobe pa parti- 
sipá den e kaminata di Nij- 
megen. 


ARUBA 
STATIA/SABA/ST. MAARTEN 


ORANJESTAD (EUX) 
– Un delegashon spesial 
di e museo nashonal di 
sklabitut nobo, a bishitá 
Statia pa generá infor- 
mashon i diskutí tokante e 
museo na Amsterdam. 
Djárason e delegashon 
tabatin un diskushon habrí 
ku siudadanonan di Statia 
riba e plannan di e museo. 
Djaweps e delegashon a 
reuní ku Konseho Insular 
i Kolegio Ehekutivo pa in- 
terkambiá idea i diskutí to- 
kante diferente aspekto di e 
plannan. 


Delegashon Museo Nashonal a reuní ku Konseho Insular 


E delegashon ta konsistí 
di Diane Landveld di siudat 
di Amsterdam i ‘kwartier- 
maker’ Peggy Brandon i 
John Leerdam. 
E museo lo dokumentá e 
historia di sklabitut transat- 
lántiko i sklabitut den kolo- 
nianan hulandes den Oséa- 
no Indio. E museo ta fokùs 
riba edukashon, arte, infor- 
mashon i investigashon. E 
ministerio di edukashon, 
kultura i siensia, OCW, a 
aportá ku e inisiativa. E de- 
legashon ta bishitá tur e seis 
islanan karibense di Reino. 

ARUBA 
STATIA/SABA/ST. MAARTEN 


PHILIPSBURG – Du- 
rante e último dianan e pro- 
mé ministernan di partner- 
nan di Reino i Sekretario di 
Estado di relashon di Rei- 
no, den representashon di 
Hulanda, durante konsulta 
di kuater pais, tabatin dis- 
kushonnan konstruktivo to- 
kante e manera den kua nan 
ke koperá ku otro huntu den 
Reino. E koperashon akí ta 
basá riba igualdat, propie- 
dat i konfiansa mutuo, loke 
ta korespondé ku e kamin- 
da ku e promé ministernan 
ta mira nan futuro komun. 
Un koperashon ku mes- 
ter kondusí na e imple- 
mentashon di reforma ku 
ta kontribuí na e resilien- 
sia i desaroyo sostenibel 
di e paisnan. E posishon di 
e kuater paisnan den Re- 
ino a bin ta kompartí den 
un atmósfera transparente 


Konsulta di kuater pais 
Akuerdo mutuo regulashon di rendimentu 


i habrí. E posishonnan akí 
ta reafirmá e importansia di 
reforma den e paketenan di 
pais. 
Meta di e diskushonnan 
akí tabata pa hasi akuerdo 
pa futuro riba e manera den 
kua mester yega na kope- 
rashon ku otro den imple- 
mentashon di e paketenan 
di pais. 
E promé ministernan 
eksitosamente a logra un 
akuerdo den e regulashon 
mutuo. E akuerdo ta rem- 
plasá e konsenso proponé 
pa Reino riba COHO. E 
proposishon akí tabata pre- 
sentá na Parlamentarionan 
di Tweede Kamer kaminda 
a analisá esaki. Aruba, Kòr- 
sou i Sint Maarten a tuma 
e inisiativa i a presentá un 
proposishon loke tabata e 
punto di diskushon durante 
e dos dianan ku a pasa. 


E meta ta pa yega na un 
regulashon mutuo, den kua 
akuerdonan tokante e mé- 
todo di trabou, e manera di 
reportá, e aporte di Hulan- 


da i e durashon di e regu- 
lashon. Durante e último 
dos dianan a traha duru pa 
akuerdonan i detaye pa fu- 
turo. Durante e periodo ku 


ta bini, lo sigui elaborá riba 
e akuerdonan dor di e tim- 
nan tékniko. Ta spera ku pa 
na inisio di mart firma un 
regulashon mutuo final. 


PHILIPSBURG 
-- 
Minister di Finansa, Ar- 
dwell Irion, tabatin e plaser 
di huramentá dos empleado 
públiko. Ounke no algu 
nobo den e organisashon, 
e empleadonan a huramen- 
tá pa traha ku integridat i 
mantené e balornan di e 
ministerio na haltu. 
E minister ta gradisí e 


Huramentashon empleado públiko 


empleadonan públiko pa 
yuda e ministerio konstruí 
un base fuerte i manten’é 
pa generashonnan di futuro. 
“Mi ta orguyoso pa loke 
boso ta hasi komo emplea- 
do públiko tur dia. Tur hen- 
de den e pais mester ta or- 
guyoso den nos i usa esaki 
komo ehèmpel,” e minister 
a bisa. 

ARUBA 
ARUBA 


ORANJESTAD -- Dia- 
sabra anochi algo prome cu 
11’or brandweer y polis a 
bay Aruba’s Life Vacation 
Residences pa un candela. 
Segun informacion basta 
huma lo tawata saliendo for 
di e area di cushina y bar in- 
dicando un posibel candela. 


ORANJESTAD - Dia- 
bierna durante di un Con- 
ferencia di Prensa na Sint 
Maarten, Premier Evelyn 
Wever - Croes conhunta- 
mente cu Prome Minister 
di Corsou, Gilmar Pisas, 
Prome Minister di Sint 
Maarten Silveria Jacobs y 
Secretario di Estado Ale- 
xandra van Huffelen, a a- 
nuncia cu COHO no ta bin 
mas y na su luga ta bini 
un “onderlinge regeling”. 
Prome 
Minister Wever- 
Croes ta splica di e situa- 
cion cu a conduci na COHO 
na aña 2020, kico COHO 
tabata encera y e acuerdo 
cu a yega na dje awo como 
alternativa pa e COHO. 
Mesora despues cu e 
prome casonan di Covid a 


Brandweer a bay atende supuesto candela na Noord 


Na yegada di Brandweer 
mesora nan bay mira di 
unda esaki ta bin. 
A resulta cu probable- 
mente a lubida algun car- 
bon den e cushina y esaki 
a causa bastante huma, cre- 
ando e impresion cu e luga 
tawata candela. 


COHO a elimina, pero kico e tabata encera? 


bati na nos porta dia 13 di 
maart 2020, a realisa cu 
mundo financiero ta ce- 
rando porta pa fiansa. A 
premira un efecto devasta- 
dor di Covid pa Aruba, cual 
a resulta di tabata asina 
tambe. Na e momento ey e 
unico alternativa tabata pa 
bati na porta di Hulanda. 
Pa dos luna Hulanda a 
presta Aruba placa, bou 
varios condicion (por ehem- 
pel recorte di salario di em- 
pleado publico cu 12.6%, 
recorte di salario di minis- 
ter y parlamentario cu 25%, 
recorte di gasto di AZV cu 
Afl 60.000.000,-, imple- 
menta un norma maximo 
pa salario di directornan di 
compania estatal, etc). No 
tabata tin otro alternativa 


cu djis acepta esaki, paso- 
bra tabata tin mester di e 
placa pa yuda sector priva 
pa no retira tur empleado, 
pa yuda esnan cu a perde 
trabou, pa cubri e gastonan 
gigantesco di e pandemia y 
pa sigui goberna nos pais. 
Sinembargo 
na 
fin 
di juni 2020 a bin cu un 
condicion draconico: Cari- 
bisch Hervormings Orgaan 
(CHE) cu despues a bira 
Caribisch 
Orgaan 
voor 
Hervorming en Ontwikke- 
ling (COHO): pa 6 aña un 
organo consistiendo di 3 
persona apunta pa gobier- 
no Hulandes, lo determina 
con Aruba, Corsou y Sint 
Maarten, 
mester 
imple- 
menta reforma y a cambio 
Hulanda lo presta nos placa 
cu mester, pa por sobrevivi 
durante di pandemia. 
Gobierno 
di 
Aruba, 
despues di consulta varios 
biaha cu tur stakeholders, 
a indica di no por acepta e 
condicion di CHE/COHO. 
A negocia intensamente pa 
algun luna largo, a pesar cu 
mas y mas gremio na Aruba 
a pidi pa firma liher. Prome 
Minister di Aruba Evelyn 


Wever-Croes mester a bay 
Hulanda durante e piek di 
e pandemia pa delibera cu 
Gobierno Hulandes. 
Tabata bou di hopi pre- 
sion, di un banda ta inhusto 
pa entrega mas di Aruba su 
autonomia, di otro banda 
mester a literalmente scapa 
bida di hende. Mirando e 
necesidad y mirando cu Go- 
bierno di Hulanda no kier a 
haci mas cambio, dia 13 di 
november 2020, a firma un 
acuerdo pa ehecuta e refor- 
manan den e Landspakket 
(cual ta reformanan cu pa 
80% nos mes a propone), y 
cu nos lo traha riba un ley di 
consensus di Reino COHO. 
Na aña 2021 e ley a wor- 
do presenta na Parlamen- 
tonan di Aruba, Corsou, 
Sint Maarten y Hulanda. 
Tur 4 Parlamento tabata 
tin hopi critica riba e forma 
con Hulanda a impone e 
condicion aki y riba e con- 
tenido di e condicion. 
Basa riba e critica aki 
na juni 2022 Gobierno di 
Aruba a presenta un alter- 
nativa: un areglo mutuo 
(“onderlinge regeling”) en 
bes di COHO y elimina tur 


e condicionnan draconico. 
Un onderlinge regeling cu 
ta duna realse na e autono- 
mia di nos paisnan y e re- 
sponsabilidad cu e gobier- 
no di e pais tin di carga. 
Den e reunion di Rei- 
no di juni 2022 cu a tuma 
luga na Aruba, a keda dici- 
di cu Aruba, Corsou y Sint 
Maarten lo prepara e areglo 
nobo basa riba e alterna- 
tiva presenta pa Gobierno 
di Aruba. A sigui negocia 
cu Hulanda y durante e 
reunion di Reino di 12 y 
13 di januari 2023 na Sint 
Maarten, a yega na acuerdo 
cu tur cuater pais ta sostene 
e Onderlinge Regeling. 
Un areglo cu ta respeta e 
posicion autonomo di cada 
pais, den cual no tres per- 
sona Hulandes lo determi- 
na kico ta mihor pa futuro 
di nos pais, pero nos mes! 
Un areglo cu ta basa riba 
cooperacion y traha hunto, 
en bes di sanccion ora no 
cumpli. Y principalmente: 
un areglo cu ta respeta e 
posicion di nos Parlamen- 
tonan. Cu esaki e COHO 
definitivamente ta desapa- 
rece. 

ORANJESTAD -- Di- 
asabra atardi polis a bay 
San Barbola, unda cu un 
problema na un adres a sali 
for di man. Informacion 
adicional tawata cu un di e 
parti - donan tin un bate di 
baseball cu ne. 
Na yegada, polisnan a 


ORANJESTAD -- Dia- 
sabra anochi den careda 
di 11’or polis di trafico a 
bay parti patras di Market- 
place unda e parkeerplaats 
ta, pa un incidente. Na 
prome in[1]stante parce cu 
e chauffeur lo tawata tin un 
intercambio di palabra cu 
un dama. 
Durante cu e lo a bay 


ORANJESTAD -- Mi- 
nister di Salud di Aruba, 
sr Dangui Oduber a indica 
cu e cantidad di casonan di 
covid na Aruba te cu siman 
pasa, tabata di un total di 20 
hende cu a test positief loke 
sin duda ta un cifra suma- 
mente alentado. Sinem- 
bargo na mes momento lo 
ta bon pa DVG cuminsa 
presenta cifranan mas real- 
istico ya cu den comunidad 
tin un otro situacion cu lo 
no ta cuadra cu e realidad di 
e 20 casonan. Den un caso 
ta conoci cu den un cas di 
famia caminda un total di 
cinco persona a test posi- 


Problema na San Barbola 
Bate di baseball confisca y un persona detene 


topa esnan envolvi den e 
problema o sea ambos par- 
tido. Ey ta unda cu polis- 
nan a wordo informa kico e 
homber haci, esta cu e la 
yega e cas comete destruc- 
cion y tambe menasa. E 
homber a wordo deteni, pa 
destruccion y menasa. 


Despues di discusion 
Homber a dal otro auto den parkeerplaats 


reverse a mishi cu un otro 
auto. Securitynan di e tere- 
no a yega na e sitio y lo a 
avisa polis mirando cu e 
homber den presencia di 
un mucha lo tawata tin un 
discusion un rato prome cu 
un muhe. Polis di trafico a 
yega y a handle e incidente 
aki den presencia di guar- 
dia nan di Marketplace. 


Minister na Aruba informa cu tin 20 
caso di Covid 
tivo na corona siman cu a 
pasa, loke riba su mes caba 
ta duna un otro nificacion 
na loke Minister a trece di- 
lanti. Tin mas caso sin duda 
cu kisas no ta oficial ainda 
pero aki tin cu mustra cu 
e situacion ta manera Mi- 
nister Oduber a indica, esta 
cu e ta bou di control sin cu 
mester bay den panico. 
Aki na Aruba tin mesun 
situacion cu tin for di luna 
pasa caba na Hulanda, ca- 
minda un ola di casonan 
di griep normal ta creando 
inkietud cerca autoridad- 
nan, caminda hospitalnan 
den henter e pais, tabata 


practicamente yen cu ciu- 
dadanonan cu a wordo con- 
fronta c’un griep hopi pisa 
mes. Esaki a percura pa 
cierto sentimento di miedo 
entre 
varios 
comunidad 
Hulandes, kendenan a sali 
for di e punto di bista cu aki 
ta trata di casonan di corona 
virus, loke no tabata e caso. 
Despues di a ser confronta 
cu presion internacional pa 
duna informacion corecto 
riba e situacion di Covid 
den e pais, autoridadnan 
gubernamental y di salud 
na China a dicidi di divulga 
cifranan den fin di siman. 
E cifranan ta papia di un 


scenario hororoso camin- 
da den luna di December 
2022, a keda registra un 
total di 60 mil morto den 
henter e pais door di Covid 
y aki autoridadnan a mustra 
cu esaki ta hendenan cu a 
fayece door di Covid for di 
8 di December te cu 12 di 
Januari di e aña aki. Ainda 
falta e cantidad di hende- 
nan cu a fayece na cas y cu 
no tur ora autoridadnan ta 
na altura di esakinan y di e 
cantidad di 60 mil fayecido, 
90% di e mortonan ta hen- 
denan cu ta riba 65 aña di 
edad, esta hendenan grandi. 
E cifra impresionante 


produci pa autoridadnan 
Chines ta diferencia to- 
talmente di e informacion 
inicial cu tabata duna na 
WHO, esta cu pa dia tin 
solamente 
cinco 
hende 
cu ta fayece dor di Covid 
y segun otro cifranan ta 
mustra cu mayoria di hen- 
denan grandi den e pais, 
no a ricibi vacuna contra 
Covid. Segun gobierno y 
autoridadnan di salud di e 
pais ta mustra cu e situa- 
cion ta bou di control y pa 
algun dia caba a stabilisa su 
mes caminda e cantidad di 
pashentnan den hospital, ta 
bahando rapidamente. 

LAREN – Servi- 
sionan di yudansa dja- 
mars mainta 6 di desèm- 
ber a risibí notifikashon 
tokante un beibi di tres 
siman den problema den 
un kas na Laren, Noort- 


Hòmber detené sospechá 


pa morto di beibi 


Holland. A reanimá e beibi 
pero sin resultado. 
Dia 21 di desèmber a 
detené un hòmber di 34 aña 
di Amsterdam, polis awor 
ta informá. E ta keda sos- 
pechá di embolbimentu di 


morto di e beibi. 
Entre tantu e ta den 
aresto preventivo ku a 
keda prolongá na dife- 
rente okashon. Kiko ta e 
relashon entre e hòmber 
i e beibi no ta konosí. 


SCHIEDAM – Polis a 
detené un hòmber di 52 aña 
di pa delito kontra moral se- 
rio ku a tuma lugá na 2010 
na Schiedam i Vlaardingen. 
E tempu ei e víktimanan ta- 
batin 13 i 15 aña. 
Polis a logra detené e 
hòmber dor di téknikanan 
di imágen nobo i investi- 
gashon di DNA. Ta intero- 
gando e hòmber i e mester 
presentá e siman akí dilanti 
Hues Komisario. 
Mas ku 300 tep a drenta 
serka polis. Un di e tepnan a 
bai konkretamente tokante 
e sospechoso, segun polis. 


Sospechoso delito inmoral detené 


Na novèmber 2022 a sele- 
ktá e sospechoso pa inves- 
tigashon di DNA. Despues 
mas ku dies hòmber den 
besindario di Vlaardingen i 
Schiedam a partisipá. 
E sospechoso bolun- 
tariamente a partisipá na e 
investigashon di DNA, e 
lider di investigashon Rene 
Bergwerff, ta bisa. 
Investigadónan di e in- 
stituto forénsiko hulandes 
seguidamente a kompará 
e DNA for di e investi- 
gashon. E DNA di e sos- 
pechoso parse di ta kuadra 
ku e rastronan ku a haña. 


VUGHT – E prizòn na 
Vught kaminda e instituto 
Prizòn ta haña propio sala di Korte 


di siguridat èkstra tambe 
ta, EBI, ta haña propio sala 
di Korte. Esaki minister 
Weerwind ta skirbi Tweede 
Kamer. Aworó kasonan pe- 
nal por parti por tuma lugá 
dentro di e prizòn mes, dor 
di kua detenidonan for di 
EBI ménos biá mester bai 
pafó. E transporte ta bai 
huntuku tur tipo di rísiko, e 
minister ta skirbi. 
Dor di papia direkto 
dentro di murayanan di e 
instituto penitensiario na 
Vught, nos ta amplia e se- 
guridat pa e sosiedat. 


Ainda no ta konosí ki 
dia e sala ta kla. E ta bira 
un sala chikitu kaminda 
huesnan por ehèmpel pa 
tene kasonan pro forma. 
Huesnan mes mester hasi e 
eksepshon. 
E prizòn na Vught ta 
bira e di dos lokalidat na 
Hulanda kaminda kaso pe- 
nal i detenshon ta bini na un 
lugá, banda di e kompleho 
hudisial na Schiphol. 


UTRECHT – E kan- 
dela den e remishon di bùs 
na Utrecht djabièrnè, hopi 
probabel ta a konsekuensia 
di un interupshon tékniko, 
polis ta informá. Diesdos 
bùs disel a keda kompleta- 


Kandela remishon di bùs di orígen 
tékniko 


mente destruí dor di e kan- 
dela. Dies di nan ta bùsnan 
harmónika. 
E 
kandela 
a 
surgi 
djabièrnè banda di dies pa 
sinku di mardugá. Brant- 
wer a evitá ku e kandela a 


ekspandé pa e edifisio di e 
transporte di region U-OV. 
Despues di e kandela 


polis a hasi investigashon 
na orígen di e kandela, pero 
delito awor ta keda ekskluí. 


Kiko ta e orígen di e pro- 
blemanan tékniko, ainda 
polis no a informá. 

KRALENDIJK – Bi- 
blioteka Públiko a kuminsá 
ku e di tres kurso di ‘Klek 
i Taip’. Tur djaluna te ku 6 
di febrüari 2023 tin lès pa 
sera konosí ku kòmpiuter 
den Biblioteka Públiko Bo- 
neiru. 
Ainda tin lugá den e gru- 
po di mèrdia 14:00 - 16:00 
or. Esnan ku tambe ke siña 
e pasonan básiko akí ta 
bonbiní pa for di awor in- 
skribí pa e kurso grátis akí. 
Pa mas informashon tokan- 
te e posibilidatnan por tuma 
kontakto ku Biblioteka Pú- 
bliko Boneiru na number di 
telefòn 715-5344 òf pasa 
personalmente na Kaya 
Gramèl s/n. Durante e kurso 


Kurso di ‘Klek i Taip’ na Biblioteka 


di kòmpiuter ta trein vár’. 
ios abilidat básiko di kòm- 
piuter. Ta trata preguntanan 
manera ‘Kon mi ta sende 
un kòmpiuter? Kon mi por 
taip? Kon mi ta manda un 
meil?’. En total e kurso ta 
konsistí di sinku enkuentro. 
Di e manera akí e partisi- 
pantenan na e kurso ta hasi 
pasonan chikitu, kaminda 
nan ta sera konosí mas aleu 
ku kòmpiuter. Por pensa 
akí riba sende kòmpiuter, 
siña taip i traha ku e ‘muis’. 
Nan ta trein tambe ku traha- 
mentu di un sita riba www. 
bonairegov.com 
Partisipantenan 
mas 
avansá ta trein tambe ku 
mandament 

Temporada neishi 
turtuga ainda aktivo 


KRALENDIJK – E 
temporada di neishi di 
turtuga di 2022 ainda ta 
aktivo. Fin di siman den 
oranan di mainta, staf i bo- 
luntarionan di Sea Turtle 
Conservation 
Bonaire, 
STCB, a topa ku neishi 48 
na Klein Boneiru. 
Tabata un neishi di tur- 
tuga karèt ku 170 kaska 
di webu bashí. Momentu 
ku a investigá e neishi, ai- 
nda tabatin kuater yu den 
e neishi. Nan tabata kla pa 
sali, pero un di nan tabatin 
difikultat, p’esei mester 
chèk e promé ku laga e bai 
laman. 
Aktualmente STCB tin 
e yu akí bou di su kuido, 
pero desafortunadamente 
ainda no ta sigur sí e lo so- 
brebibí. 


JRA Schoonmaakbedrijf B.V. 
ta buska 
- 2 timmerman 


Pa inf.por yama na 
tel.785-9041 


Triple Threat B.V. 


ta buska 
- 1 bouw supervisor 
- 3 stalen beton vlechter 


Pa inf. tel.+5999 510-9955 


Caribbean Industrial & Elec- 
tronic Services B.V. 
ta buska 
- 1 electricien 


Pa inf. tel. 786-7084 


BERBOU B.V. 


ta buska 
- 1 monteur 


Pa inf. tel. 777-8777 


Bonaire Hydrotest Maintenance 
B.V. 
ta buska 
- 1 brand veiligheids 
deskundig 


Pa inf. tel. 785-5274 


